**Zmluva o dielo**

**uzatvorená podľa ustanovenia § 536 a násl. zákona č. 513/1991 Zb. Obchodného zákonníka v platnom znení a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

(ďalej len „**Zmluva**“)

medzi nasledovnými zmluvnými stranami:

**Objednávateľ:** Obchodná akadémia – Kereskedelmi Akadémia

K. Mikszátha 1

979 80 Rimavská Sobota

v zastúpení riaditeľkou: Mgr. Blankou Tomčovou

Bankové spojenie: Štátna pokladnica

Číslo účtu: 7000392237/8180

IBAN: SK90 8180 0000 0070 0039 2237

IČO: 00162108

DIČ: 2021292845

(ďalej len „**objednávateľ**“)

**Zhotoviteľ:**

v zastúpení konateľom:

Bankové spojenie:

Číslo účtu:

IČO:

DIČ DPH:

Zapísaná v Obchodnom registri

(ďalej len „**zhotoviteľ**“ a spolu s objednávateľom ďalej len ako „**zmluvné strany**“)

**I. Východiskové podklady**

**1.1** Táto Zmluva sa uzatvára ako výsledok verejného obstarávania vyhláseného Výzvou na predkladanie ponúk zverejnenou ........................................................................, na predmet zákazky „Vypracovanie projektovej dokumentácie na rekonštrukciu vykurovacieho systému OA-KA Rimavská Sobota“.

**1.2** Východiskovým podkladom pre uzavretie tejto Zmluvy je cenová ponuka zo dňa .............v zmysle výzvy na predloženie ponuky na vypracovanie projektovej dokumentácie na rekonštrukciu vykurovacieho systému Obchodnej akadémie – Kereskedelmi Akadémia, K. Mikszátha 1 v Rimavskej Sobote.

**1.3** Objednávateľ na základe uplatnenia stanovených kritérií na vyhodnotenie ponúk, prijal zhotoviteľom predloženú ponuku a vyhodnotil ju ako najvýhodnejšiu. Cenová ponuka zhotoviteľa tvorí neoddeliteľnú prílohu č. 1 tejto Zmluvy.

**1.4** Zhotoviteľ vyhlasuje, že je podnikateľom, jeho predmetom podnikania je činnosť v rozsahu požadovanom v predmetnom verejnom obstarávaní, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie diela v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.

**1.5** Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie diela.

**1.6** Zhotoviteľ berie na vedomie, že pri realizácii diela prostredníctvom subdodávateľov zodpovedá zhotoviteľ tak, ako keby dielo, resp. jeho časť realizoval sám. Zhotoviteľ je povinný oznámiť objednávateľovi akékoľvek zmeny týkajúce sa subdodávok.

**1.7** Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou diela, v Ponuke vzal do úvahy komplexný rozsah materiálov, prác, služieb, správnych poplatkov, iných výdavkov potrebných na dokončenie diela ako celku a všetkých do úvahy prichádzajúcich nákladov na takéto materiály, práce a služby a tieto zahrnul do ceny diela.

**II. Predmet Zmluvy**

**2.1** Predmetom tejto Zmluvy je záväzok zhotoviteľa, že za podmienok dohodnutých v tejto Zmluve vypracuje a dodá objednávateľovi projektovú dokumentáciu na rekonštrukciu vykurovacieho systému Obchodnej akadémie – Kereskedelmi Akadémie, K. Mikszátha 1, Rimavská Sobota(ďalej aj ako „**dielo**“), pričom presný popis prác je špecifikovaný v prílohe č. 1 tejto Zmluvy – „Cenová ponuka“.

**2.2** Podrobné vymedzenie predmetu tejto Zmluvy je vypracovanie projektovej dokumentácie v stupni pre stavebné povolenie (DSP) v rozsahu realizačného projektu stavby (DRS) vrátane položkovitého rozpočtu a výkazu výmer a inžinierskej činnosti.

**2.3** Projektová dokumentácia musí obsahovať skutkový stav a demontáže, výmenu kotlov a súvisiacej technológie, novú spalinovú cestu, komín, kompletnú výmenu telies a rozvodov v celej budove, meranie spotrebovaného tepla pre nájomcov, kompletné vyregulovanie jednotlivých vetiev a celej sústavy, pre bazén len sa vynechajú vetvy pre ich budúce napojenie, pre plynovod úpravu rozvodov a skrinky MaR meranie a reguláciu aj s výstupom na PC a GSM (WEB riešenie na diaľkové ovládanie regulátoru a hlásenie poruchových stavov, elektroinštaláciu, PO, pre prípravu teplej vody úpravu vodovodu a kanalizácie, stavebné úpravy a riešenie presaku spodnej vody do kotolne, inžiniersku činnosť po stavebné povolenie.

**2.4** Zhotoviteľ sa zaväzuje, že zhotoví za dojednanú cenu pre objednávateľa dielo v dohodnutom čase, mieste a v rozsahu, na svoje náklady, na svoje nebezpečenstvo a podľa pokynov objednávateľa sa zaväzuje objednávateľovi dielo odovzdať.

**2.5** Objednávateľ sa zaväzuje dokončené dielo prevziať a za dielo zaplatiť zhotoviteľovi dojednanú cenu podľa článku V. tejto Zmluvy a za účelom splnenia predmetu Zmluvy poskytnúť zhotoviteľovi potrebnú súčinnosť.

**III. Spôsob a podmienky plnenia**

**3.1** Projektová dokumentácia musí byť vyhotovená tak, aby realizácia rekonštrukcie vykurovacieho systému mohla byť zabezpečená v troch etapách:

**I. etapa** – výmena kotlov a rekonštrukcia kotolne nachádzajúcej sa v pivničných priestoroch Obchodnej akadémie – Kereskedelmi Akadémia, Mikszátha č. 1, Rimavská Sobota

**II. etapa** – rekonštrukcia vykurovacieho systému v starej časti budovy Obchodnej akadémie – Kereskedelmi Akadémia, K. Mikszátha č. 1, Rimavská Sobota (momentálne v prenájme)

**III. etapa** – rekonštrukcia vykurovacieho systému v novej časti budovy Obchodnej Akadémie – Kereskedelmi Akadémia, K. Mikszátha č. 1, Rimavská Sobota (vyučovacie priestory školy, administratívne priestory, telocvičňa, výdajná školská jedáleň).

**3.2** Projektová dokumentácia musí byť vyhotovená podľa platných všeobecne záväzných technických požiadaviek, platných všeobecne záväzných právnych predpisov, prevádzkových a bezpečnostných predpisov, ako aj požiadaviek tejto Zmluvy. Zhotoviteľ zaručuje úplnosť, kvalitu a komplexnosť projektovej dokumentácie.

**3.3** Projektová dokumentácia bude vyhotovená minimálne v rozsahu: Papierová projektová dokumentácia – 6 vyhotovení, digitálna projektová dokumentácia – dokumentácia pre realizáciu 1 ks CD vo formáte pdf.

**3.4** Predmet plnenia podľa tejto Zmluvy bude ukončený prevzatím zhotoveného diela objednávateľom. O prevzatí zhotoveného diela musí byť spísaný odovzdávací protokol podpísaný zhotoviteľom a objednávateľom. Deň podpisu odovzdávacieho protokolu sa považuje za deň odovzdania diela.

**3.5** Objednávateľ je povinný za riadne zhotovené dielo podľa tejto Zmluvy zaplatiť dohodnutú cenu podľa článku V. tejto Zmluvy.

**IV. Čas plnenia**

**4.1** Zhotoviteľ sa zaväzuje, že zhotoví pre objednávateľa na svoje náklady a na svoje nebezpečenstvo v nasledovnom termíne: zhotoviteľ sa zaväzuje realizovať všetky činnosti tvoriace dielo a odovzdať protokolárne dielo naraz v termíne najneskôr do 60 dní od účinnosti tejto Zmluvy.

**4.2** Objednávateľ si vyhradzuje právo odstúpiť od Zmluvy, ak dielo nebude riadne dodané v termíne uvedenom v bode 4.1 tohto článku Zmluvy.

**4.3** Pokiaľ bude projektová dokumentácia vykazovať drobné chyby alebo nedorobky, ktoré nebránia riadnemu užívaniu, objednávateľ má právo rozhodnúť, či dielo prevezme s drobnými chybami alebo nedorobkami alebo ho neprevezme. Ak dielo prevezme, v protokole určí lehotu na odstránenie drobných chýb alebo nedorobkov. O tom, či má projektová dokumentácia chyby alebo nedorobky a aký majú vplyv na dokumentáciu a jej užívanie, rozhoduje objednávateľ.

**4.4** Ak zhotoviteľ riadne zhotoví dielo podľa tejto Zmluvy pred dohodnutým termínom, uvedeným v bode 4.1, objednávateľ sa zaväzuje toto dielo prevziať aj v takomto skoršom termíne.

**4.5** Nedodržanie termínu dohodnutého v bode 4.1. tohto článku Zmluvy sa považuje za podstatné porušenie Zmluvy.

**V. Cena diela**

**5.1** Cena za zhotovenie diela je stanovená dohodou zmluvných strán ako cena pevná vo výške................ Eur /slovom: ........................ eur/s DPH

**......................................................................................................................................................**

**5.2** Všetky práce nad rámec predmetu plnenia tejto Zmluvy požadované objednávateľom budú riešené písomnými dodatkami k tejto Zmluve, výlučne po odsúhlasení rozsahu oboma zmluvnými stranami.

**5.3** Pokiaľ budú práce pod rámec plnenia tejto Zmluvy, budú objednávateľom uhradené len skutočne vykonané práce.

**VI. Platobné podmienky**

**6.1** Zmluvnú cenu uhradí objednávateľ na základe faktúry vystavenej zhotoviteľom po ukončení a odovzdaní zhotoveného diela. Faktúru predloží zhotoviteľ objednávateľovi po ukončení všetkých prác a odovzdaní diela objednávateľovi na základe odovzdávacieho protokolu.

**6.2** Faktúra musí obsahovať všetky náležitosti daňového dokladu stanovené všeobecne záväznými právnymi predpismi. V prípade, ak faktúra nebude obsahovať údaje v zmysle platných zákonov alebo bude obsahovať iné chyby alebo nedostatky, je objednávateľ oprávnený ju vrátiť k oprave resp. k doplneniu zhotoviteľovi s novým začiatkom plynutia lehoty jej splatnosti.

**6.3** Splatnosť faktúry je 14 dní odo dňa jej doručenia objednávateľovi.

**VII. Podklady, údaje a spolupôsobenie objednávateľa a zhotoviteľa**

* 1. Objednávateľ sa zaväzuje, že počas vykonávania diela poskytne zhotoviteľovi na jeho písomnú žiadosť v nevyhnutnom rozsahu potrebné spolupôsobenie, spočívajúce v odovzdaní najmä podkladov, vyjadrení, stanovísk, ktorých potreba odovzdania vznikne v priebehu plnenia tejto Zmluvy.
  2. Zhotoviteľ je povinný pri zhotovovaní diela postupovať s odbornou starostlivosťou, spolupracovať s objednávateľom, s dotknutými orgánmi štátnej správy a orgánmi samosprávy, s ostatnými dotknutými subjektmi, ktoré ustanoví príslušný stavebný úrad alebo právne predpisy a ich požiadavky resp. pripomienky zapracovať do diela.
  3. Zhotoviteľ sa zaväzuje, že počas zhotovovania diela budú dostupné pre objednávateľa na jeho požiadanie všetky dokumenty a podklady potrebné na zhotovenie diela, ako aj samotné už zhotovené časti dokumentácie. Zhotoviteľ umožní splnomocneným zástupcom objednávateľa vo veciach technických nahliadnuť do týchto dokumentov a už zhotovených častí dokumentácie a vyhotoviť si z nich kópie a odpisy.

VIII. Zodpovednosť zhotoviteľa

* 1. Zhotoviteľ je povinný postupovať pri zhotovovaní diela a jeho jednotlivých častí s odbornou starostlivosťou, za striktného dodržiavania všetkých pre realizáciu diela do úvahy prichádzajúcich všeobecne záväzných právnych predpisov SR a EÚ, iných podzákonných predpisov, normatívnych správnych aktov, individuálnych správnych aktov, technických noriem záväzných v SR, podmienok dohodnutých v Zmluve, požiadaviek a pokynov objednávateľa.
  2. Zhotovitel’ zodpovedá za to, že dielo je zhotovené v najvyššej kvalite podľa požiadaviek špecifikovaných v bode 1 tohto článku Zmluvy a že počas plynutia záručnej doby bude mať okrem súladu s požiadavkami podľa bodu 1 tohto článku Zmluvy aj vlastnosti podľa bodu 5 tohto článku Zmluvy.
  3. Zhotoviteľ zodpovedá za vady, ktoré má dielo alebo ktorákoľvek jeho časť v čase jeho riadneho odovzdania a prevzatia objednávateľom a za vady, ktoré sa vyskytnú v záručnej dobe.
  4. Záručná doba je 5 rokov a začína plynúť odo dňa riadneho odovzdania a prevzatia diela objednávateľom (dňom podpisu oprávneného zástupcu objednávateľa na protokole o odovzdaní a prevzatí časti diela). Záruka v rámci plynutia záručnej doby sa vzťahuje na všetky vlastnosti diela, najmä na jeho vecnú a obsahovú úplnosť a správnosť, zákonnosť priebehu a procesu jeho zhotovovania, technickú a odbornú bezchybnosť.
  5. Zhotoviteľ je povinný zhotoviť dokumentáciu podľa platných STN a EN, všeobecne záväzných technických požiadaviek, platných všeobecne záväzných právnych predpisov, prevádzkových predpisov, ako aj požiadaviek tejto Zmluvy. Zhotoviteľ zaručuje úplnosť, kvalitu a komplexnosť dokumentácie. Zhotoviteľ sa zaväzuje, že dokumentácia bude vypracovaná a potvrdená autorizovaným stavebným inžinierom pre predmetnú kategóriu.
  6. Zhotoviteľ zodpovedá za škodu na dokumentácii (diele) spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu diela a  za škody s tým súvisiace. Pokiaľ zhotoviteľ použije na vykonanie diela alebo jeho časti tretie osoby, v plnej miere zodpovedá za ich činnosť, akoby túto vykonával sám. Zhotovitel’ zodpovedá objednávateľovi za všetky nepresnosti, rozdiely a odchýlky, iné nezrovnalosti zistené na diele oproti skutočne nameraným hodnotám (rozdielne hodnoty vo výkaze výmer).
  7. Zhotoviteľ zodpovedá v plnom rozsahu za komplexnosť výkazu výmer, ktorý predložil, že výkaz výmer predstavuje skutočný rozsah požadovaných prác objednávateľom a je v plnom rozsahu v súlade s ostatnou predloženou dokumentáciou a to výkresovou časťou, technickou správou a inými časťami projektovej dokumentácie.
  8. Zhotoviteľ je povinný predložiť poistenie projektanta za škody spôsobené vadou projektu do výšky **min. 20 000,- Eur**. Poistnú zmluvu, resp. poistné osvedčenie predloží zhotoviteľ objednávateľovi najneskôr do 5 dní po podpísaní zmluvy. Objednávateľ si vyhradzuje právo neuhradiť faktúru, pokiaľ poistná zmluva resp. poistné osvedčenie nebudú predložené.
  9. Dielo má vady, ak dielo alebo jeho ktorákoľvek časť, nezodpovedá **r**ozsahu alebo kvalite vymedzenej v tejto Zmluve, právnym predpisom alebo technickým požiadavkám, technickým normám alebo je zhotovené postupom zhotoviteľa, ktorý nezodpovedá požiadavkám na dielo alebo jeho časť kladeným.
  10. Objednávateľ je oprávnený neprevziať dielo alebo jeho časť, ktoré nie je vykonané riadne alebo odovzdané včas podľa podmienok určených v Zmluve. V takom prípade objednávateľ nie je v omeškaní s povinnosťou prevziať dielo.
  11. Ak počas plynutia záručnej doby - najmä v stavebnom alebo kolaudačnom konaní) na základe požiadavky, podnetu stavebného úradu alebo akéhokoľvek iného orgánu verejnej správy, štátnej správy alebo verejnej moci alebo i bez takéhoto podnetu - vyjde najavo vada diela alebo jeho časti, *najmä, nie však výlučne nekvalita, neúplnosť alebo vecná nesprávnosť diela, nesúlad s akoukoľvek normou alebo predpisom, prípadne budú zistené iné vady diela ako napr.: nezrovnalosti v stavebnej časti, nesúlad s výkazom výmer, chýbajúce časti projektovej dokumentácie, chýbajúce alebo neúplné časti inej dokumentácie, ktoré sú potrebné pre realizáciu stavby a úspešné skolaudovanie stavby*, na základe zistení ktorých bude potrebné dielo alebo jeho časť doplniť alebo prepracovať, zmluvné strany sa dohodli, že ide o vadu diela s tým, že zhotoviteľ je povinný dielo alebo jeho časť bezodplatne doplniť alebo prepracovať v lehote najneskôr do 10 kalendárnych dní odo dňa doručenia výzvy objednávateľa na doplnenie alebo prepracovanie diela alebo jeho časti.
  12. Oznámenie vád a nedorobkov v záručnej dobe súvisiacich s  technickým riešením projektovej dokumentácie, chyby vo výkresovej a textovej časti, prípadne nezhody projektovej dokumentácie s  podmienkami stanovenými dotknutými orgánmi a organizáciami (Výzva objednávateľa) musí byť podaná písomne bez zbytočného odkladu potom, čo vady a nedorobky objednávateľ zistil, najneskôr v lehote 3 pracovných dní odo dňa zistenia vád a nedorobkov, inak je neplatná.
  13. Zmluvné strany sa dohodli, že ak zhotoviteľ nedoplní alebo neprepracuje dielo alebo jeho časť (neodstráni vady a nedorobky) vôbec alebo v lehote najneskôr do 10 kalendárnych dní odo dňa doručenia výzvy objednávateľa zhotoviteľovi, zhotoviteľ zaplatí objednávateľovi jednorazovú zmluvnú pokutu vo výške 2 000,- € /slovom: Dvetisíc eur/, splatnú v lehote do 3 kalendárnych dní odo dňa doručenia výzvy objednávateľa na zaplatenie zmluvnej pokuty spolu s faktúrou.
  14. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa a cenu diela.
  15. Zhotovitel’ nezodpovedá za vady, ktoré boli spôsobené použitím podkladov prevzatých od objednávateľa a:

a/ ak zhotovitel’ ani pri vynaložení všetkej odbornej starostlivosti a úsilia nemohol zistiť ich nevhodnosť alebo

b/ ak na ich nevhodnosť preukázateľne písomne upozornil objednávateľa a objednávateľ na ich použití napriek tomu trval.

* 1. Ostatné nároky zo zodpovednosti zhotoviteľa za akosť, množstvo a kvalitu diela sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
  2. Uplatnením nárokov z vád diela nie sú dotknuté nároky objednávateľa na náhradu škody alebo na odstúpenie od Zmluvy.

**IX. Zmluvné pokuty**

**9.1** Zmluvné strany sa dohodli, že pre prípad porušenia čo i len jednej z týchto povinností zhotoviteľa:

* Vykonať dielo riadne a včas, alebo
* Riadne a včas odstrániť vady a nedorobky na diele, ktoré sú uvedené v protokole o odovzdaní a prevzatí diela a to za omeškanie s odstránením každej jednotlivej vady alebo nedorobku zvlášť, alebo
* Riadne a včas odstrániť vady uplatnené objednávateľom v záručnej dobe a to za omeškanie s odstránením každej reklamovanej vady zvlášť,

je zhotoviteľ povinný zaplatiť objednávateľovi zmluvnú pokutu vo výške 0,2% z ceny diela uvedenej v čl. V. bode 5.1 tejto Zmluvy za každý začatý deň omeškania a za každé jednotlivé porušenie povinností zvlášť, splatnú v lehote 3 kalendárnych dní odo dňa doručenia výzvy objednávateľa na zaplatenie zmluvnej pokuty spolu s faktúrou, na účet objednávateľa.

**9.2** Uplatnením alebo zaplatením zmluvnej pokuty nie je dotknuté právo objednávateľa na odstúpenie od zmluvy, zákonný úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa splnenia povinností, ktorú zmluvná pokuta zabezpečuje.

**X. Odstúpenie od Zmluvy**

* 1. Počas samotného zhotovovania diela je objednávateľ, pokiaľ v tejto zmluve nie je výslovne uvedené niečo iné, oprávnený od zmluvy odstúpiť titulom jej podstatného porušenia v prípade, že:

- zhotoviteľ je v omeškaní s riadnym zhotovením diela resp. jeho časti oproti termínu odovzdania diela ( jeho častí ) dohodnutého v Zmluve o viac ako 7 kalendárnych dní,

- zhotoviteľ nezhotovuje dielo s odbornou starostlivosťou, hoci ho objednávateľ písomne vyzval na vykonanie nápravy, pričom na vykonanie nápravy poskytol zhotoviteľovi aspoň 7 dňovú lehotu,

- zhotoviteľ zhotovuje dielo v rozpore s podkladmi, ktoré podľa Zmluvy poskytol objednávateľ alebo v rozpore s pokynom objednávateľa a napriek písomnej výzve objednávateľa nedôjde k náprave.

* 1. Zmluvné strany sa dohodli, že v prípade, ak objednávateľ odstúpi od tejto zmluvy z dôvodov podľa bodu 10.1 tohto článku Zmluvy ešte pred odovzdaním diela, nemá zhotoviteľ nárok na poskytnutie plnenia ani sčasti a ani na úhradu nákladov, ktoré mu vznikli v súvislosti s už vykonanou časťou Diela.
  2. Odstúpením od Zmluvy Zmluva zaniká, a to v momente keď prejav vôle oprávnenej zmluvnej strany odstúpiť od Zmluvy je doručený druhej zmluvnej strane; po tejto dobe nemožno účinky odstúpenia od Zmluvy odvolať alebo meniť bez súhlasu druhej strany.

**XI. Autorské práva zhotoviteľa, vlastnícke právo k zhotovenej veci (dielu)**

**11.1** Zmluvné strany berú na vedomie, že vytvorené dielo alebo niektorá jeho časť, môže spĺňať aj pojmové znaky autorského diela podľa príslušných ustanovení zákona č. 185/2015 Z. z. Autorského zákona v znení neskorších predpisov (ďalej len „**autorský zákon**“).

* 1. V prípade, ak dielo alebo niektorá jeho časť spĺňa pojmové znaky autorského diela, zmluvné strany sa dohodli, že objednávateľ je oprávnený, na základe súhlasu zhotoviteľa vyjadreného podpisom Zmluvy, používať dielo a jeho časť v zmysle Zmluvy podľa ustanovenia § 19 ods. 4 a § 65 a nasl. autorského zákona (ďalej len „**licencia**“) v neobmedzenom rozsahu neobmedzene dlhý čas, bez teritoriálneho obmedzenia najmä, nie však výlučne na:

a) spracovanie diela,

b) spojenie diela s iným dielom,

c) zaradenie diela do databázy podľa § 131 autorského zákona,

d) vyhotovenie rozmnoženín diela (v akomkoľvek počte),

e) verejné rozširovanie originálu diela alebo rozmnoženiny diela

- prevodom vlastníckeho práva,

- vypožičaním,

- nájmom,

f) použitie originálu dela alebo rozmnoženiny na propagačné alebo marketingové účely,

g) uvedenie diela na verejnosti

- verejným vystavením originálu diela alebo rozmnoženiny diela,

- verejným vykonaním diela vrátane realizácie stavebných prác (stavby) podľa diela

- verejným prenosom diela,

h) na odstránenie vád diela resp. vykonanie akejkoľvek zmeny, úpravy diela,

i) použitie diela ako podklad na spracovanie (vyhotovenie) iného diela,

j) na akékoľvek iné činností (akékoľvek iné použitie diela, najmä súvisiace s dosiahnutím účelu Zmluvy), ktoré sú v súlade s právnym poriadkom Slovenskej republiky a medzinárodnými zmluvami, ktorými je Slovenská republika viazaná.

* 1. Odmena za udelenie súhlasu (licencie) v zmysle tohto článku Zmluvy je v plnom rozsahu obsiahnutá v cene za zhotovenie diela (článok V. bod 5.1. Zmluvy).
  2. Vec, prostredníctvom ktorej je Dielo vyjadrené, sa stáva vlastníctvom objednávateľa momentom jeho protokolárneho odovzdania a prevzatia od zhotoviteľa.
  3. Zhotoviteľ podpisom Zmluvy udeľuje objednávateľovi súhlas na to, že objednávateľ je oprávnený udeliť tretej osobe súhlas na použitie diela v rozsahu licencie udelenej objednávateľovi v zmysle Zmluvy (sublicencia).
  4. Ak dielo v zmysle tohto článku Zmluvy bude zamestnaneckým dielom v súlade s príslušnými ustanoveniami autorského zákona, zhotoviteľ bude povinný vysporiadať všetky nároky autorov Diela vyplývajúce z ich majetkových práv. V prípade, ak si bude autor Diela, alebo niektorý z autorov Diela, ak ich bude viac, uplatňovať nejaké nároky voči objednávateľovi v súvislosti s Dielom v zmysle Zmluvy, je zhotoviteľ povinný tieto jeho/ich oprávnené nároky uspokojiť bez súčinnosti objednávateľa.

**XII. Záverečné ustanovenia**

**12.1** Na právne vzťahy osobitne neupravené touto zmluvou sa vzťahujú príslušné ustanovenia Obchodného zákonníka.

**12.2** Ak zhotoviteľ bez závažných dôvodov nedokončí dielo v zmysle tejto Zmluvy, objednávateľ si vyhradzuje určenie nového zhotoviteľa, ktorý nedokončené dielo dokončí na náklady pôvodného zhotoviteľa.

**12.3** Táto Zmluva je vyhotovená v 4-roch vyhotoveniach, z toho 2x pre objednávateľa a 2x pre zhotoviteľa.

**12.4** Zmeny a dodatky tejto Zmluvy musia byť vykonané formou písomného dodatku k Zmluve a musia byť podpísané oboma stranami.

**12.5** V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v úvode Zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.

**12.6** Táto Zmluva nadobúda platnosť dňom jej podpísania štatutárnymi orgánmi oboch zmluvných strán a účinnosť dňom nasledujúcim po dni zverejnenia na webovej stránke objednávateľa.

**12.7** Zmluvné strany uzatvárajú Zmluvu slobodne a vážne, nie v tiesni, ani za nevýhodných podmienok, jej obsahu porozumeli a súhlasia s ním, na znak čoho Zmluvu podpisujú.

**12.8** Neoddeliteľnú prílohu tejto Zmluvy tvorí cenová ponuka zhotoviteľa.

Príl.č.1 Cenová ponuka

V Rimavskej Sobote dňa V Rimavskej Sobote dňa

Za objednávateľa: Za zhotoviteľa:

Mgr. Blanka Tomčová

riaditeľka školy